หุ้นสหรัฐปิดบวก
ตลาดหุ้นสหรัฐฯปิดบวกพอประมาณดาวโจนส์ เพิ่มขึ้น 83.55 จุดขณะที่ราคาน้ำมันตลาดนิวยอร์กขยับลง
2 ก.พ. 2555

ตลาดหุ้นสหรัฐฯปิดบวกพอประมาณดาวโจนส์ เพิ่มขึ้น 83.55 จุดขณะที่ราคาน้ำมันตลาดนิวยอร์กขยับลง
ตลาดหุ้นสหรัฐฯวานนี้(1ก.พ.) ปิดบวกพอประมาณ จากการเติบโตของภาคการผลิตในปรเทศและข่าวลือว่าเฟซบุ๊ค เตรียมเข้าตลาดหุ้นในไม่ช้านี้  ดัชนีหุ้นดาวโจนส์ เพิ่มขึ้น 83.55 จุด (0.66 เปอร์เซ็นต์) ปิดที่ 12,716.46 แนสแดค เพิ่มขึ้น 34.43 จุด (1.22 เปอร์เซ็นต์) ปิดที่ 2,848.27 เอสแอนด์พี เพิ่มขึ้น 11.67 จุด (0.89 เปอร์เซ็นต์) ปิดที่ 1,324.08 ขณะที่ราคาน้ำมันตลาดนิวยอร์กขยับลงหลังข้อมูลรัฐบาลสหรัฐฯเผยถึงอัตราการบริโภคพลังงานที่ลดลง สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมีนาคม ลดลง 87 เซนต์ ปิดที่ 97.61 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 58 เซนต์ ปิดที่ 111.56 ดอลลาร์ต่อบาร์เรล